[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 8.8.2008

KOM(2008) 516 endelig

Forslag til

RÅDETS FORORDNING

om ændring af forordning (EF) nr. 423/2007 om restriktive foranstaltninger over for Iran

(forelagt af Kommissionen)

BEGRUNDELSE

1. I overensstemmelse med FN's Sikkerhedsråds resolutioner 1737 (2006) og 1747 (2007) er der i fælles holdning 2007/140/FUSP og Rådets forordning nr. 423/2007, som ændret, fastsat bestemmelser om visse restriktive foranstaltninger over for Iran.

2. Fælles holdning 2008/XXX/FUSP ændrer fælles holdning 2007/140/FUSP, således at der tages hensyn til FN's Sikkerhedsråds resolution 1803 af 3. marts 2008. I overensstemmelse med den resolution indeholder ændringen bestemmelser om supplerende restriktive foranstaltninger vedrørende bl.a. personer, hvis aktiver indefryses, offentlig finansiel støtte til handel med Iran, inklusive eksportkreditter, finansieringsinstitutters aktiviteter med banker hjemhørende i Iran og deres filialer og datterselskaber i udlandet og tilsyn med visse laster til og fra Iran.

3. Da de økonomiske aktører i Fællesskabet og tredjelande, der overholder de restriktive foranstaltninger over for Iran, er udsat for risiko for blive stillet over for fordringer, indeholder fælles holdning 2008/XXX/FUSP bestemmelser om beskyttelse af aktørerne mod sådanne fordringer.

4. Fælles holdning 2008/XXX/FUSP indeholder desuden bestemmelser om supplerende foranstaltninger vedrørende varer og teknologi, som kan bidrage til Irans aktiviteter i forbindelse med berigning, oparbejdning eller fremstilling af tungt vand, udvikling af fremføringssystemer til kernevåben eller til aktiviteter, som IAEA har udtrykt bekymring over eller har betegnet som udestående spørgsmål.

5. Formålet med dette forslag er at afstemme Rådets forordning (EF) nr. 423/2007 efter den ændrede fælles holdning 2007/140/FUSP.

6. Forslag til

RÅDETS FORORDNING

om ændring af forordning (EF) nr. 423/2007 om restriktive foranstaltninger over for Iran

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 60 og 301,

under henvisning til Rådets fælles holdning 2008/XXX/FUSP om ændring af fælles holdning 2007/140/FUSP om restriktive foranstaltninger over for Iran[1],

under henvisning til forslag fra Kommissionen, og

ud fra følgende betragtninger:

(1) Fælles holdning 2008/XXX/FUSP indeholder bestemmelser om supplerende restriktive foranstaltninger vedrørende bl.a. personer, hvis aktiver indefryses, offentlig finansiel støtte til handel med Iran, inklusive eksportkreditter, finansieringsinstitutters aktiviteter med banker hjemmehørende i Iran og deres filialer og datterselskaber i udlandet samt tilsyn med visse laster til og fra Iran. Fælles holdning 2008/XXX/FUSP indeholder desuden bestemmelse om forbud mod levering, salg eller overførsel af bestemte produkter, varer og teknologi, der kan bidrage til spredningsfølsomme nukleare aktiviteter eller udviklingen af fremføringssystemer til kernevåben.

(2) Ved Rådets forordning (EF) nr. 423/2007[2] blev der indført visse restriktive foranstaltninger over for Iran i overensstemmelse med den oprindelige fælles holdning 2007/140/FUSP. Som følge heraf er økonomiske aktører i Fællesskabet og tredjelande udsat for risiko for at blive stillet over for fordringer, og det er nødvendigt permanent at beskytte disse aktører mod fordringer i forbindelse med enhver kontrakt eller anden transaktion, hvis gennemførelse blev påvirket af foranstaltningerne i forordning (EF) nr. 423/2007.

(3) Fælles holdning 2008/XXX/FUSP indeholder desuden bestemmelser om supplerende foranstaltninger vedrørende varer og teknologi, som kan bidrage til Irans aktiviteter i forbindelse med berigning, oparbejdning eller fremstilling af tungt vand, udvikling af fremføringssystemer til kernevåben eller til aktiviteter, som IAEA har udtrykt bekymring over eller har betegnet som udestående spørgsmål.

(4) Disse foranstaltninger falder ind under EF-traktatens anvendelsesområde, og for at sikre, at de økonomiske aktører i alle medlemsstater anvender dem på samme måde, er det derfor nødvendigt at indføre fællesskabslovgivning til at gennemføre dem for så vidt angår Fællesskabet.

(5) Henvisningen til artikel 5, stk. 1, i artikel 12, stk. 2, i forordning (EF) nr. 423/2007 bør ændres, således at der tages hensyn til de ændringer, forordning (EF) nr. 618/2007 medfører.

(6) Forordning (EF) nr. 423/2007 bør ændres i overensstemmelse hermed.

(7) For at sikre, at de i denne forordning fastsatte foranstaltninger er effektive, bør denne forordning træde i kraft straks -

UDSTEDT FØLGENDE FORORDNING:

Artikel 1

I forordning (EF) nr. 423/2007 foretages følgende ændringer:

a) I artikel 1 indsættes som litra l), m) og n):

l) "kontrakt eller transaktion": enhver transaktion uanset form og uanset hvilken lov der finder anvendelse på den, bestående af en eller flere kontrakter eller lignende forpligtelser, der er indgået mellem samme eller forskellige parter; udtrykket "kontrakt" omfatter med henblik herpå enhver finansiel garanti og modgaranti og enhver kredit, også selv om de er juridisk uafhængige, samt enhver tilknyttet bestemmelse, som opstår i forbindelse med en sådan transaktion

m) "fordring": enhver omtvistet eller uomtvistet fordring, som er fremsat før eller efter datoen for denne forordnings ikrafttrædelse, og som har tilknytning til gennemførelsen af en kontrakt eller transaktion, særlig

i) en fordring, som tager sigte på opfyldelse af enhver forpligtelse, som er resultatet af eller har tilknytning til en kontrakt eller transaktion

ii) en fordring, som tager sigte på forlængelse eller indfrielse af en finansiel garanti eller modgaranti uanset dens form

iii) et erstatningskrav i forbindelse med en kontrakt eller transaktion

iv) et modkrav

v) en fordring, som tager sigte på, også ved eksigibilitet, at opnå anerkendelse eller fuldbyrdelse af en dom, en voldgiftskendelse eller en tilsvarende afgørelse, uanset hvor den er afsagt eller truffet

n) "person, enhed eller organ i Iran":

i) staten Iran eller offentlige myndigheder i landet

ii) fysiske personer i eller med bopæl i Iran

iii) juridiske personer, enheder eller organer, der har hjemsted eller hovedsæde i Iran

iv) juridiske personer, enheder eller organer, der direkte eller indirekte kontrolleres af en eller flere af ovennævnte personer eller organer.

b) I artikel 2, stk. 1, litra a), indsættes som nummer iii):

"iii) visse andre produkter og teknologi, der kan bidrage til Irans aktiviteter i forbindelse med berigning, oparbejdning eller fremstilling af tungt vand, udvikling af fremføringssystemer til kernevåben eller til aktiviteter, som IAEA har udtrykt bekymring over eller har betegnet som udestående spørgsmål. Disse produkter og denne teknologi er opført på listen i bilag IA".

c) Som artikel 4a indsættes:

"Fragtfly og handelsskibe, der ejes eller kontrolleres af Iran Air Cargo og Islamic Republic of Iran Shipping Line, skal inden ankomst eller afgang afgive oplysninger om alle varer, der føres ind eller ud af Fællesskabet, til de kompetente myndigheder i den pågældende medlemsstat, jf. deres websteder på listen i bilag III. Reglerne og betingelserne for forpligtelsen til inden ankomst og afgang at afgive oplysninger, navnlig tidsfristerne herfor og de krævede oplysninger, fastsættes i overensstemmelse med de relevante bestemmelser vedrørende summariske angivelser ved indførsel og udførsel i Europa-Parlamentets og Rådets forordning (EF) nr. 648/2005[3] og Kommissionens forordning (EF) nr. 1875/2006[4] om ændring af henholdsvis Rådets forordning (EØF) nr. 2913/92 og Kommissionens forordning (EØF) nr. 2454/93 og har til formål at forhindre overførsel af bestemte produkter, varer og teknologi, der kan bidrage til spredningsfølsomme nukleare aktiviteter eller til udvikling af fremføringssystemer til kernevåben."

d) Artikel 7, stk. 1, affattes således:

"1. Alle pengemidler og økonomiske ressourcer, som tilhører, ejes, besiddes eller kontrolleres af de personer, enheder eller organer, der er opført i bilag IV, indefryses. Bilag IV indeholder en liste over personer, enheder og organer, som er fastlagt af FN's Sikkerhedsråd eller Sanktionskomitéen i overensstemmelse med punkt 12 i FN's Sikkerhedsråds resolution 1737 (2006) og punkt 7 i FN's Sikkerhedsråds resolution 1803 (2008)."

e) Som artikel 11a og 11b indsættes:

"Artikel 11a

1. Kredit- og finansieringsinstitutter inden for medlemsstaternes jurisdiktion skal, når de udøver deres aktiviteter med de kredit- og finansieringsinstitutter, der er nævnt i stk. 2, bidrager til spredningsfølsomme nukleare aktiviteter eller udvikling af fremføringssystemer til kernevåben:

a) løbende udvise årvågenhed over for kontobevægelser, herunder gennem deres kundelegitimationsprogrammer og i henhold til deres forpligtelser vedrørende hvidvaskning af penge og finansiering af terrorisme

b) kræve, at alle oplysningsfelter i betalingsordrer vedrørende afsender og modtager udfyldes, og hvis disse oplysninger ikke foreligger, at afvise transaktionen

c) opbevare registreringer af alle transaktioner i fem år og på anmodning stille dem til rådighed for de nationale myndigheder

d) hvis de har mistanke om eller har rimelig grund til at antage, at midlerne har tilknytning til finansieringen af spredning, straks at indberette mistanken til den finansielle efterretningsenhed eller en anden kompetent myndighed udpeget af den pågældende medlemsstat, jf. deres websteder på listen i bilag III. Den finansielle efterretningsenhed eller en anden sådan kompetent myndighed skal tjene som nationalt center for modtagelse og analyse af indberetninger om mistænkelige transaktioner vedrørende potentiel finansiering af spredning. Den finansielle efterretningsenhed eller en anden sådan kompetent myndighed skal have hurtig direkte eller indirekte adgang til de oplysninger om finansielle forhold, administration og retshåndhævelse, som den skal bruge for at udføre denne funktion korrekt, hvilket også omfatter analyse af rapporter om mistænkelige transaktioner."

2. De i stk. 1 omhandlede foranstaltninger finder anvendelse på finansieringsinstitutter, der udøver aktiviteter med:

a) kredit- og finansieringsinstitutter hjemmehørende i Iran, særlig Bank Saderat

b) filialer og datterselskaber inden for medlemsstaternes jurisdiktion af kredit- og finansieringsinstitutter hjemmehørende i Iran, jf. bilag VI

c) filialer og datterselskaber uden for medlemsstaternes jurisdiktion af kredit- og finansieringsinstitutter hjemmehørende i Iran, jf. bilag VI

d) kredit- og finansieringsinstitutter, der hverken er hjemmehørende i Iran eller inden for medlemsstaternes jurisdiktion, men som kontrolleres af personer eller enheder hjemmehørende i Iran, jf. bilag VI.

Artikel 11b

1. Filialer og datterselskaber af Bank Saderat inden for medlemsstaternes jurisdiktion underretter den kompetente myndighed i den medlemsstat, hvor de er etableret, jf. deres websted på listen i bilag III, om alle pengeoverførsler, de foretager eller modtager, senest fem arbejdsdage efter, at de har foretaget eller modtaget den pågældende overførsel.

2. Med forbehold af informationsudvekslingsordninger videresender de kompetente myndigheder, der modtager underretningen, i givet fald straks disse oplysninger til de kompetente myndigheder i andre medlemsstater, hvor den anden part i sådanne transaktioner er etableret."

f) Artikel 12, stk. 2, affattes således:

"2. De forbud, der er omhandlet i artikel 5, stk. 1, litra d), og artikel 7, stk. 3, medfører ikke, at de pågældende fysiske eller juridiske personer eller enheder drages til ansvar, hvis de ikke havde kendskab til eller ikke havde rimelig grund til at tro, at de med deres handlinger ville overtræde disse forbud."

g) Som artikel 12a indsættes:

"Artikel 12a

1. Det er forbudt at opfylde eller træffe foranstaltninger til at indfri en fordring. der gøres gældende af:

a) udpegede personer, enheder eller organer i Iran eller andre personer, enheder eller organer i Iran

b) personer, enheder eller organer, som direkte eller indirekte handler gennem, på vegne af eller til fordel for en eller flere personer, enheder eller organer i Iran

c) personer, enheder eller organer, som gør en overdragelse af rettigheder gældende, eller som fremsætter en fordring gennem eller under dække af en eller flere personer, enheder eller organer i Iran

d) personer, enheder eller organer, der fremsætter en fordring som følge af eller i forbindelse med indfrielsen af en finansiel garanti eller modgaranti til fordel for en eller flere af ovennævnte personer eller organer inden for rammerne af eller i forbindelse med en kontrakt eller transaktion, hvis gennemførelse direkte eller indirekte, helt eller delvis blev påvirket af foranstaltningerne i forordning (EF) nr. 423/2007.

2. Uanset stk. 1 anses gennemførelsen af en kontrakt eller transaktion for at være påvirket af foranstaltningerne i forordning (EF) nr. 423/2007, når eksistensen eller indholdet af fordringen direkte eller indirekte er resultatet af disse foranstaltninger.

3. Stk. 1 finder ikke anvendelse på:

a) fordringer i tilknytning til kontrakter eller transaktioner, bortset fra finansielle garantier og modgarantier, hvis de personer eller organer, der er omhandlet i nævnte stykke, ved en retsinstans i en medlemsstat kan bevise, at parterne har accepteret fordringen forud for vedtagelsen af foranstaltningerne i forordning (EF) nr. 423/2007, og at disse foranstaltninger ikke har indvirket på fordringens eksistens eller indhold

b) fordringer med henblik på udbetaling i henhold til en forsikringsaftale, som vedrører en begivenhed, der er indtruffet forud for vedtagelsen af de i artikel 12a, stk. 1, nævnte foranstaltninger, eller i henhold til en forsikringsaftale i en medlemsstat, hvor denne aftale er obligatorisk

c) fordringer med henblik på udbetaling af beløb, som er indbetalt på en konto, der er spærret i medfør af de i artikel 7 nævnte foranstaltninger, forudsat at denne udbetaling ikke omfatter beløb, der er indbetalt som garanti for de i samme artikel omhandlede kontrakter

d) fordringer vedrørende arbejdskontrakter, der er underlagt en medlemsstats lovgivning

e) fordringer vedrørende betaling af varer, som de i artikel 1 nævnte personer, enheder eller organer ved en retsinstans i en medlemsstat kan bevise, er blevet eksporteret inden vedtagelsen af foranstaltningerne i forordning (EF) nr. 423/2007, og at disse foranstaltninger ikke har indvirket på fordringens eksistens eller indhold

f) fordringer vedrørende beløb, som de i artikel 12a, stk. 1, omhandlede personer, enheder eller organer ved en retsinstans i en medlemsstat kan bevise, skyldes i forbindelse med et lån, der er ydet inden vedtagelsen af foranstaltningerne i forordning (EF) nr. 423/2007, og at disse foranstaltninger ikke har indvirket på fordringens eksistens eller indhold, forudsat at fordringen ikke omfatter noget beløb i form af renter, godtgørelse eller andet som kompensation for, at der som følge af disse foranstaltninger ikke har fundet nogen indfrielse sted i henhold til den pågældende kontrakts eller transaktions betingelser.

4. I forbindelse med enhver procedure vedrørende inddrivelse af en fordring påhviler det den person, der søger at få fordringen inddrevet, at bevise, at indfrielsen af fordringen ikke er forbudt i henhold til stk. 1.

h) Som artikel 15, stk. 1, litra d), indsættes:

"d) ændrer bilag VI på grundlag af afgørelser, der træffes på grundlag af bilag III og IV til fælles holdning 2008/XXX/FUSP."

i) Teksten i bilag I til nærværende forordning indsættes som bilag IA.

j) Bilag II erstattes af teksten i bilag II til nærværende forordning.

k) Bilag III erstattes af teksten i bilag III til nærværende forordning.

l) Teksten i bilag IV til nærværende forordning indsættes som bilag VI.

Artikel 2

Denne forordning træder i kraft dagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [ ... ]

På Rådets vegne

Formand

BILAG I

"BILAG IA

"Produkter og teknologi, der er omhandlet i artikel 2, stk. 1, litra a), iii)"

INDLEDENDE NOTER

1. Medmindre andet er angivet, henviser referencenumrene i nedenstående kolonne med overskriften "Beskrivelse" til de beskrivelser af produkter og teknologi med dobbelt anvendelse, som findes i bilag I til forordning (EF) nr. 1334/2000.

2. Et referencenummer i nedenstående kolonne med overskriften "Nr. i bilag I til forordning (EF) nr. 1183/2007" betyder, at egenskaberne ved det produkt, der er beskrevet i kolonnen "Beskrivelse", afviger fra de fastsatte parametre i beskrivelsen af det produkt eller den teknologi med dobbelt anvendelse, som der henvises til.

3. Udtryk i 'enkelte anførselstegn' defineres i en teknisk note under det pågældende punkt.

4. Udtryk i "dobbelte anførselstegn" defineres i bilag I til forordning (EF) nr. 1183/2007.

Generelle noter

1. Nærværende forbud gælder også ved eksport af et produkt, der ikke er forbudt, (herunder samlede anlæg), der indeholder en eller flere forbudte komponenter, hvis den forbudte komponent/de forbudte komponenter er hovedbestanddelen af produktet og let kan fjernes eller bruges til andre formål.

NB: Ved vurderingen af, om den forbudte komponent/de forbudte komponenter skal betragtes som hovedbestanddel, er det nødvendigt at afveje faktorer såsom kvantitet, værdi og teknologisk knowhow samt andre særlige omstændigheder, der kan betyde, at den forbudte komponent/de forbudte komponenter må betragtes som hovedbestanddel af produktet.

2. Et produkt, der er specificeret i dette bilag, omfatter dette produkt enten som nyt eller i brugt tilstand.

Generel teknologinote (GTN)

(Læses i forbindelse med afsnit IA.B)

1. Det salg, den levering, overførsel eller eksport af "teknologi", der "kræves" til "udvikling", "produktion" eller "brug" af produkter, hvis salg, levering, overførsel eller eksport er forbudt i del A (Produkter) nedenfor, forbydes i overensstemmelse med bestemmelserne i afsnit IA.B.

2. "Teknologi", der "kræves" til "udvikling", "produktion" eller "brug" af et produkt, der er forbudt, forbliver forbudt, også når den kan anvendes på et produkt, der ikke er forbudt.

3. Forbud anvendes ikke på den "teknologi", der minimalt kræves til installation, drift, vedligeholdelse (eftersyn) og reparation af de produkter, der ikke er forbudt, eller hvortil der tidligere er udstedt eksporttilladelse i overensstemmelse med forordning (EF) nr. 423/2007.

4. Forbud anvendes ikke på "teknologi" til "fri, offentlig anvendelse" eller til "videnskabelig grundforskning" eller det, der minimalt kræves med henblik på patentansøgninger.

IA.A. PRODUKTER

A0. Nukleare materialer og faciliteter samt nukleart udstyr

Nr. | Beskrivelse | Nr. i bilag I til forordning (EF) nr. 1183/2007 |

IA.A0.001 | Hulkatodelamper som følger: a. Jod-hulkatodelamper med vinduer i ren silicium eller kvarts b. Uran-hulkatodelamper. | _ |

IA.A0.005 | Følgende andre komponenter og andet testudstyr til atomreaktortanke end de under 0A001 anførte produkter: 1. Forseglinger 2. Interne komponenter 3. Forseglings-, test- og målingsudstyr. | 0A001 |

IA.A0.006 | Nukleare detekteringssystemer til detektering, identificering eller kvantificering af radioaktive materialer og stråling af nuklear oprindelse samt specielt udviklede komponenter hertil, som ikke er anført under 0A001.j eller 1A004.c. | 0A001.j 1A004.c |

IA.A0.007 | Bælgventiler fremstillet af aluminiumlegering eller rustfrit stål type 304, 304 L eller 316 L. Note: Kontrollerer ikke bælgventiler defineret under 0B001.c.6 og 2A226. | 0B001.c.6 2A226 |

IA.A0.013 | "Naturligt uran" eller "depleteret uran" eller thorium i form af metal, legering, kemisk forbindelse eller koncentrat og et hvilket som helst andet materiale, der indeholder et eller flere af de nævnte stoffer, bortset fra dem, der er anført under 0C001. | 0C001 |

A1. Materialer, kemiske stoffer, "mikroorganismer" og "toksiner"

Nr. | Beskrivelse | Nr. i bilag I til forordning (EF) nr. 1183/2007 |

IA.A1.001 | Bis(2-ethylhexyl)fosforsyreopløsning (HDEHP eller D2HPA) CAS 298-07-7 i en hvilken som helst mængde med en renhed på over 90 %. | _ |

IA.A1.002 | Fluorgas (Chemical Abstract nummer (CAS) 7782-41-4) med en renhed på over 95 %. | _ |

IA.A1.005 | Elektrolyseceller til fluorproduktion med en produktionskapacitet på mere end 100 g fluor pr. time. Note: Kontrollerer ikke elektrolyseceller defineret under 1B225. | 1B225 |

IA.A1.008 | Magnetiske metaller af enhver type eller form med en initial, relativ permeabilitet på 120 000 eller mere, og en tykkelse på mellem 0,05 mm og 0,1 mm. | 1C003.a |

IA.A1.009 | "Fiber- eller trådmaterialer" eller prepregs som følger: a. "Fiber- eller trådmaterialer" af carbon eller aramid med en af følgende egenskaber: 1. Et "specifikt modul" på mere end 10 × 106 m eller 2. En "specifik trækstyrke" større end 17 × 104 m; b. "Fiber- eller trådmaterialer" af glas med den ene af følgende egenskaber: 1. Et "specifikt modul" på mere end 3,18 × 106 m eller 2. En "specifik trækstyrke" større end 76,2 × 103 m c. Kontinuerlige "garner", "forgarner", "blår" eller "tape", imprægneret med termohærdende harpiks, med bredde på højst 15 mm (prepregs), fremstillet af "fiber- eller trådmaterialer" af carbon eller glas, som er specificeret i II.A1.010.a. eller b. Note: Kontrollerer ikke fiber- eller trådmateriale defineret under 1C010.a, 1C010.b, 1C210.a og 1C210.b. | 1C010.a 1C010.b 1C210.a 1C210.b |

IA.A1.010 | Harpiksimprægnerede eller begimprægnerede fibre (prepregs), metal- eller carboncoatede fibre (preforms) eller "carbonfiberpreforms", som følger: a. fremstillet af de "fiber- eller trådmaterialer", der er anført under II.A1.009 ovenfor b. Carbon-"fiber- eller trådmaterialer", der er imprægneret med epoxyharpiksmatrix (prepregs), der er specificeret i 1C010.a., 1C010.b. eller1C010.c., til reparation af flystrukturer eller laminater, i hvilke de enkelte prepregduges størrelse ikke overstiger 50 cm × 90 cm c. Prepregsimprægneret som specificeret i 1C010.a., 1C010.b. eller 1C010.c. med phenol- eller epoxyharpikser med en glasomdannelsestemperatur (Tg) lavere end 433 K (160 °C) og en genoprettelsestemperatur lavere end glasomdannelsestemperaturen. Note: Kontrollerer ikke fiber- eller trådmaterialer defineret under 1C010.e. | 1C010.e 1C210 |

IA.A1.011 | Siliciumcarbidforstærkede keramiske kompositter, der kan anvendes til næser, fartøjer, der kan vende tilbage til jorden, dyseklapper, der kan anvendes i "missiler", og som ikke er anført under 1C107. | 1C107 |

IA.A1.012 | Martensitisk stål, som ikke er anført under 1C116 eller 1C216, 'med' en maksimal trækstyrke på 2 050 MPa eller derover ved 293 K (20 °C). Teknisk note: Udtrykket martensitisk ældnende stål 'med' omfatter martensitisk ældnende stål før eller efter varmebehandling. | 1C216 |

IA.A1.013 | Wolfram, tantal, wolframcarbid, tantalcarbid og legeringer, som har begge af følgende egenskaber: a. I forme med en hul cylindersymmetri eller sfærisk symmetri (herunder cylinderafsnit) med en indvendig diameter på mellem 50 mm og 300 mm og b. En masse på mere end 5 kg. Note: Kontrollerer ikke wolfram, wolframcarbid og legeringer defineret under 1C226. | 1C226 |

A2. Materialebehandling

Nr. | Beskrivelse | Nr. i bilag I til forordning (EF) nr. 1183/2007 |

IA.A2.001 | Andre vibrationsprøvesystemer, udstyr og komponenter hertil end de under 2B116 anførte: a. Vibrationsprøvesystemer, som bruger teknikker med feedback eller lukket sløjfe og indeholder en digital styreenhed, og som er i stand til at vibrere et system ved en acceleration lig med eller større end 0,1g rms (eff.) mellem 0,1 Hz og 2 kHz og at afsætte kræfter lig med eller større end 50 kN, målt på 'tomt vibrationsbord' b. Digitale styreenheder, der kombineret med specielt konstrueret vibrationsprøvesoftware, med en 'realitetsbåndbredde' på over 5 kHz og konstrueret til brug sammen med vibrationsprøvesystemer som specificeret i a. c. Vibrationsgeneratorer (rysteenheder) med eller uden forstærkere, som kan afsætte en kraft lig med eller større end 50 kN, målt på 'tomt vibrationsbord', og som kan bruges i vibrationsprøvesystemer som specificeret i a. d) Strukturer til opspændning af prøveemner og elektroniske enheder, som er konstrueret til at kombinere flere rysteenheder til et system, der kan yde en samlet effektiv kraft lig med eller større end 50 kN, målt på 'tomt vibrationsbord', og som kan bruges i vibrationsprøvesystemer som specificeret i a. Teknisk note: Ved 'tomt vibrationsbord' forstås et plant bord eller en plan flade uden nogen form for stativ eller beslag. | 2B116 |

IA.A2.011 | Centrifugalseparatorer, der kan foretage kontinuerlig adskillelse uden udledning af aerosol og er fremstillet af: 1. Legeringer med mere end 25 vægtprocent nikkel og 20 vægtprocent chrom 2. Fluorholdige polymere 3. Glas (herunder glas- eller emaljebelagt eller glasforet) 4. Nikkel eller legeringer med mere end 40 vægtprocent nikkel 5. Tantal eller tantallegeringer 6. Titan eller titanlegeringer 7. Zirkonium eller zirkoniumlegeringer. Note: Kontroller ikke centrifugalseparatorer defineret under 2B352.c. | 2B352.c |

IA.A2.012 | Sintrede metalfiltre af nikkel eller nikkellegering med 40 vægtprocent nikkel eller derover. Note: Kontrollerer ikke kontrolfiltre defineret under 2B352.d. | 2B352.d |

A3. Elektronik

Nr. | Beskrivelse | Nr. i bilag I til forordning (EF) nr. 1183/2007 |

IA.A3.001 | DC-strømforsyninger med høj spænding, der har begge af følgende egenskaber: a. er i stand til kontinuerligt at yde mindst 10 kV eller mere over en periode på 8 timer med en udgangseffekt på mindst 5 kW med eller uden sweeping og b. med strøm- eller spændingsstabilitet bedre end 0,1 % over en periode på 4 timer. Note: Kontrollerer ikke strømforsyninger defineret under 0B001.j.5 og 3A227. | 3A227 |

IA.A3.002 | Massespektrometre, bortset fra dem der er specificeret i 3A233 eller 0B002.g, og som er i stand til at måle ioner med mindst 200 atommasseenheder eller derover, og med opløsning bedre end 2 dele i 200 som følger samt ionkilder hertil: a. Induktivt koblede plasmamassespektrometre (ICP/MS) b. Glimudladningsmassespektrometre (GDMS) c. Termisk ioniseringsmassespektrometre (TIMS) d. Elektronbombardementmassespektrometre, som har et kildekammer, der er konstrueret af, foret med eller belagt med UF6-bestandige materialer e. Molekylestrålemassespektrometre med en af følgende egenskaber: 1. Kildekammer, der er konstrueret af, foret med eller belagt med rustfrit stål eller molybdæn, og som er udstyret med en kold fælde, der er i stand til at køle ned til 193 K (- 80 °C) eller derunder eller 2. Kildekammer, der er konstrueret af, foret med eller bilagt med UF6-bestandige materialer f. Massespektrometre, der er udstyret med en mikrofluoreringsionkilde, der er beregnet til actinider eller actinidfluorider. | 3A233 |

A6. Følere og lasere

Nr. | Beskrivelse | Nr. i bilag I til forordning (EF) nr. 1183/2007 |

IA.A6.001 | Stave af yttrium-aluminium-granat (YAG). | _ |

IA.A6.003 | Bølgefrontkorrektionssystemer, som bruges med en laserstråle med diameter på over 4 mm, og specielt konstruerede komponenter hertil, herunder kontrolsystemer, fasefront-sensorer og "deformerbare spejle" inkl. bimorfe spejle. Note: Kontrollerer ikke spejle defineret under 6A004.a, 6A005.e og 6A005.f. | 6A003 |

IA.A6.004 | Ioniseret argon "laser" med en middeludgangseffekt på eller større end 5 W: Note: Kontrollerer ikke ioniserede argonlasere defineret under 0B001.g.5, 6A005 og 6A205.a. | 6A005.a.6 6A205.a |

IA.A6.006 | Afstemmelige halvleder-"lasere" og afstemmelige halvleder-"laser"-systemer med en bølgelængde på mellem 9 µm og 17 µm samt stakkede grupper af halvleder-"lasere" indeholdende mindst et afstemmeligt halvleder-"lasersystem" med denne bølgelængde. Noter: 1. Halvleder-"lasere" kaldes normalt "laser"-dioder 2. Kontrollerer ikke halvleder-"lasere" defineret under 0B001.h.6 og 6A005.b. | 6A005.b |

IA.A6.008 | Neodym-doped (ekskl. glas) "lasere" med en udgangsbølgelængde på over 1 000 nm, men ikke over 1 100 nm og en udgangsenergi på over 10 J pr. impuls. Note: Kontrollerer ikke neodym-doped (bortset fra glas) "lasere" defineret under 6A005.c.2.b. | 6A005.c.2 |

IA.A6.010 | Strålingsbeskyttede tv-kameraer eller linser hertil, bortset fra dem, der er specificeret i 6A203.c, specialdesignede eller klassificeret som strålingsbeskyttede med mulighed for at modstå en samlet strålingsdosis på over 50 x 103 Gy(silicium) (5 x 106 rad (silicium)) uden driftsforringelse. Teknisk note: Udtrykket Gy (silicium) betegner den mængde energi i joule pr. kg, der absorberes af en uafskærmet siliciumprøve, når den udsættes for ioniserende stråling. | 6A203.c |

IA.A6.011 | Afstemmelige impulsfarvelaserforstærkere og oscillatorer med samtlige følgende egenskaber: 1. Bølgelængder mellem 300 og 800 nm 2. Middeludgangseffekt på over 10 W, men ikke over 30 W 3. Impulsfrekvens højere end 1 kHz og 4. Impulsbredde på under 100 ns. Noter: 1. Kontrollerer ikke singlemod-oscillatorer. 2. Kontrollerer ikke afstemmelige impuls-farvelaserforstærkere og oscillatorer defineret under 6A205.c, 0B001.g.5 og 6A005. | 6A205.c |

IA.A6.012 | Impuls-carbondioxid-"lasere" med samtlige følgende egenskaber: 1. Bølgelængder mellem 9 000 og 11 000 nm 2. Impulsfrekvens højere end 250 Hz 3. Middeludgangseffekt på over 100 W, men ikke over 500 W og 4. Impulsbredde på under 200 ns. Note: Kontrollerer ikke impuls-carbondioxid-laserforstærkere og oscillatorer defineret under 6A205.d, 0B001.h.6 og 6A005.d. | 6A205.d |

IA.B. TEKNOLOGI

Nr. | Beskrivelse | Nr. i bilag I til forordning (EF) nr. 1183/2007 |

IA.B.001 | Teknologi til udvikling, fremstilling og brug af produkter under del A (Produkter). | _ |

BILAG II

"BILAG II

Produkter og teknologi, der er omhandlet i artikel 3

INDLEDENDE NOTER

1. Medmindre andet er angivet, henviser referencenumrene i nedenstående kolonne med overskriften "Beskrivelse" til de beskrivelser af produkter og teknologi med dobbelt anvendelse, som findes i bilag I til forordning (EF) nr. 1334/2000.

2. Et referencenummer i nedenstående kolonne med overskriften "Nr. i bilag I til forordning (EF) nr. 1183/2007" betyder, at egenskaberne ved det produkt, der er beskrevet i kolonnen "Beskrivelse", afviger fra de fastsatte parametre i beskrivelsen af det produkt eller den teknologi med dobbelt anvendelse, som der henvises til.

3. Udtryk i 'enkelte anførselstegn' defineres i en teknisk note under det pågældende punkt.

4. Udtryk i "dobbelte anførselstegn" defineres i bilag I til forordning (EF) nr. 1183/2007.

Generelle noter

1. Nærværende kontrolforanstaltninger gælder også ved udførsel af et ikke-kontrolleret produkt (herunder samlede anlæg), der indeholder en eller flere kontrollerede komponenter, hvis den kontrollerede komponent/de kontrollerede komponenter er hovedbestanddelen af produktet og let kan fjernes eller bruges til andre formål.

NB: Ved vurderingen af, om den kontrollerede komponent/de kontrollerede komponenter skal betragtes som hovedbestanddel, er det nødvendigt at afveje faktorer såsom kvantitet, værdi og teknologisk knowhow samt andre særlige omstændigheder, der kan betyde, at den kontrollerede komponent/de kontrollerede komponenter må betragtes som hovedbestanddel af produktet.

2. Et produkt, der er specificeret i dette bilag, omfatter dette produkt enten som nyt eller i brugt tilstand.

Generel teknologinote (GTN)

(Sammenholdt med afsnit II.B)

1. Det salg, den levering, overførsel eller eksport af "teknologi", der "kræves" til "udvikling", "produktion" eller "brug" af produkter, hvis salg, levering, overførsel eller eksport kontrolleres i medfør af del A (Produkter) nedenfor, kontrolleres i overensstemmelse med bestemmelserne i afsnit II.B.

2. "Teknologi", der "kræves" til "udvikling", "produktion" eller "brug" af et produkt, der er pålagt eksportkontrol, forbliver under eksportkontrol, også når den kan anvendes på et produkt, der ikke er pålagt eksportkontrol.

3. Kontrollen anvendes ikke på den "teknologi", der minimalt kræves til installation, drift, vedligeholdelse (eftersyn) og reparation af de produkter, der ikke er pålagt eksportkontrol, eller hvortil der tidligere er udstedt eksporttilladelse i overensstemmelse med forordning (EF) nr. 423/2007.

4. Kontrollen anvendes ikke på "teknologi" til "fri offentlig anvendelse" eller til "videnskabelig grundforskning" eller på de oplysninger, der minimalt kræves med henblik på patentansøgninger.

II.A. Produkter

A0 Nukleare materialer og faciliteter samt nukleart udstyr

Nr. | Beskrivelse | Nr. i bilag I til forordning (EF) nr. 1183/2007 |

II.A0.002 | Faraday-isolatorer i bølgelængdespektret 500 nm-650 nm. | – |

II.A0.003 | Optiske gitre i bølgelængdespektret 500 nm-650 nm. | – |

II.A0.004 | Optiske fibre i bølgelængdespektret 500 nm-650 nm belagt med antireflekslag i bølgelængdespektret 500 nm-650 nm og med en kernediameter over 0,4 mm, men ikke over 2 mm. | – |

II.A0.008 | Plane, konvekse og konkave spejle belagt med flere højreflekterende eller kontrollerede lag i bølgelængdespektret 500 nm-650 nm. | 0B001.g.5 |

II.A0.009 | Linser, polarisatorer, halvbølgeforsinkerplader (λ/2-plader), kvartbølgeforsinkerplader (λ/4-plader), laservinduer i silicium eller kvarts og rotatorer belagt med antireflekslag i bølgelængdespektret 500 nm-650 nm. | 0B001.g |

II.A0.010 | Rør, rørsystemer, flanger, fittings fremstillet af eller beklædt med nikkel eller nikkellegering med et nikkelindhold på over 40 vægtprocent, som ikke er anført under 2B350.h.1. | 2B350 |

II.A0.011 | Følgende andre vakuumpumper end de under 0B002.f.2 eller 2B231 anførte: Turbomolekularpumper med en flowrate lig med eller over 400 l/s Grovvakuumpumper af rootstypen med en volumetrisk pumpeflowrate på over 200 m3/t. Bælgtætnede tørre scroll-kompressorer og bælgtætnede tørre scroll-vakuumpumper. | 0B002.f.2 2B231 |

II.A0.012 | Afskærmede kamre til manipulering, oplagring og håndtering af radioaktive stoffer (hot cells). | 0B006 |

A1. Materialer, kemiske stoffer, "mikroorganismer" og "toksiner"

Nr. | Beskrivelse | Nr. i bilag I til forordning (EF) nr. 1183/2007 |

II.A1.003 | Forseglinger og pakninger fremstillet af et af følgende materialer: a. Copolymerer af vinylidenfluorid med mindst 75 % betakrystallinsk struktur uden strækning b. Fluorerede polymider indeholdende mindst 10 vægtprocent bunden fluor c. Fluorerede phosphazenelastomerer indeholdende mindst 30 vægtprocent bunden fluor d. Polychlortrifluorethylen (PCTFE, f.eks. Kel-F ®) e. Viton-fluorelastomerer f. Polytetrafluorethylen (PTFE). |

II.A1.004 | Personudstyr til detektering af stråling af nuklear oprindelse, herunder persondosimetre. Note: Kontrollerer ikke nukleare detektionssystemer defineret under 1A004.c. | 1A004.c |

II.A1.006 | Andre platinkatalysatorer end de under 1A225 anførte, der er specielt udviklet eller forberedt til at fremme hydrogenisotopbygningsreaktionen mellem hydrogen og vand til udvinding af tritium fra tungt vand eller til produktion af tungt vand, samt substitutter herfor. | 1B231, 1A225 |

II.A1.007 | Aluminium og dets legeringer, ud over de under 1C002.b.4 eller 1C202.a anførte, i uforarbejdet eller halvforarbejdet form med én af følgende egenskaber: a. Kan belastes med en trækstyrke på 460 MPa eller derover ved 293 K (20 °C) eller b. Kan belastes med en trækstyrke på 415 MPa eller derover ved 298 K (25 °C). | 1C002.b.4 1C202.a |

A2. Materialebehandling

Nr. | Beskrivelse | Nr. i bilag I til forordning (EF) nr. 1183/2007 |

II.A2.002 | Værktøjsmaskiner til slibning med positioneringsnøjagtigheder, med "alle disponible kompenseringer", som er lig med eller mindre (bedre) end 15 μm i henhold til ISO 230/2 (1988) (1) eller tilsvarende nationale standarder langs enhver lineær akse. Note: Kontrollerer ikke værktøjsmaskiner til slibning defineret under 2B201.b og 2B001.c. | 2B201.b, 2B001.c |

II.A2.002a | Komponenter og numeriske styringsenheder specielt udviklet til værktøjsmaskiner som anført under 2B001, 2B201 eller II.A2.002 ovenfor. |

II.A2.003 | Følgende afbalanceringsmaskiner samt tilhørende udstyr: a. Afbalanceringsmaskiner, der er konstrueret eller modificeret med henblik på tandlægeudstyr eller andet medicinsk udstyr, som har samtlige følgende egenskaber: 1. Er ikke i stand til at afbalancere rotorer/samlinger, der har en masse på over 3 kg 2. Er i stand til at afbalancere rotorer/samlinger ved hastigheder, der overstiger 12 500 omdrejninger pr. minut 3. Er i stand til at korrigere en ubalance i to planer eller mere og 4. Er i stand til at afbalancere en residuel specifik ubalance på 0,2 g mm pr. kg rotormasse b. Aflæsningsenheder konstrueret eller ændret til anvendelse i forbindelse med maskiner, der er specificeret i a. ovenfor. Teknisk note: Aflæsningsenheder kaldes undertiden afbalanceringsinstrumentering. | 2B119 |

II.A2.004 | Fjernmanipulatorer, som kan bruges til at udføre fjernbevægelser i radiokemiske adskillelsesoperationer eller hot cells, bortset fra dem, der er anført i 2B225, og som har en af følgende egenskaber: a. Er i stand til at fungere gennem en væg på mindst 0,3 m i et hot cell-anlæg (gennem væggen-operation) eller b. Er i stand til at række over toppen af en væg med en tykkelse på mindst 0,3 m i et hot cell-anlæg (over væggen-operation). Teknisk note: Fjernmanipulatorer overfører en menneskelig operatørs bevægelser til en bevægelig arm og opspændingsanordning. De kan være af "master-slave"-typen eller styres med joystick eller tastatur. | 2B225 |

II.A2.005 | Varmebehandlingsovne med kontrolleret atmosfære som følger: Ovne, der er i stand til at fungere ved temperaturer på over 400oC. | 2B226, 2B227 |

II.A2.006 | Oxidationsovne, der er i stand til at fungere ved temperaturer på over 400oC. | 2B226, 2B227 |

II.A2.007 | "Tryktransducere", bortset fra dem, der er anført i 2B230, som er i stand til måle absolutte tryk på ethvert punkt mellem 0 og 200 kPa, og som har begge følgende egenskaber: a. Trykfølerelementer, der er fremstillet af eller beskyttet af "UF6-korrosionsbestandigt materiale" og b. som har en eller flere af følgende egenskaber: 1. Et fuldt udslag på mindre end 200 kPa og en 'nøjagtighed' bedre end ± 1 % af fuldt udslag eller 2. Et fuldt udslag på mindst 200 kPa og en 'nøjagtighed' bedre end 2 Pa. Teknisk note 2B30 omfatter 'nøjagtighed' ikke-liniaritet, hysterese og repeterbarhed ved omgivelsestemperatur. | 2B230 |

II.A2.008 | Væskeblandingsudstyr (blande-/afsætningsbeholdere, pulserende kolonner og centrifugalkontaktorer) og væskefordelere, dampfordelere eller væskesamlere til brug i sådant udstyr, hvor alle overflader, der kommer i direkte berøring med de behandlede kemikalier, er fremstillet af følgende materialer: 1. Legeringer med mere end 25 vægtprocent nikkel og 20 vægtprocent chrom 2. Fluorholdige polymere 3. Glas (herunder glas- eller emaljebelagt eller glasforet) 4. Grafit eller 'carbongrafit' 5. Nikkel eller legeringer med mere end 40 vægtprocent nikkel 6. Tantal eller tantallegeringer 7. Titan eller titanlegeringer 8. Zirkonium eller zirkoniumlegeringer 9. Rustfrit stål. Teknisk note: 'Carbongrafit' er en sammensætning bestående af amorf carbon og grafit med et grafitindhold på mindst otte vægtprocent. | 2B350.e |

II.A2.009 | Følgende industrielt udstyr og komponenter, ud over dem, der er specificeret i 2B350.d: Varmevekslere og kondensatorer med et varmeoverføringsareal på mere end 0,05 m2 og mindre end 30 m2 samt rør, plader, spiraler eller blokke (kerner) til brug i sådanne varmevekslere eller kondensatorer, hvor alle overflader, der kommer i direkte berøring med væskerne, er fremstillet af: 1. Legeringer med mere end 25 vægtprocent nikkel og 20 vægtprocent chrom 2. Fluorholdige polymere 3. Glas (herunder glas- eller emaljebelagt eller glasforet) 4. Grafit eller 'carbongrafit' 5. Nikkel eller legeringer med mere end 40 vægtprocent nikkel 6. Tantal eller tantallegeringer 7. Titan eller titanlegeringer | 2B350.d |

8. Zirkonium eller zirkoniumlegeringer 9. Siliciumcarbid 10. Titancarbid 11. Rustfrit stål. Note: Kontrollerer ikke kølere til køretøjer. |

II.A2.010 | Flerdobbelttætte og pakningsløse pumper, ud over dem der er specificeret i 2B350.i, som er egnet til ætsende væsker, og som har en fabrikantspecificeret maksimal gennemstrømningshastighed på over 0,6 m3/time, vakuumpumper med en fabrikantspecificeret maksimal gennemstrømningshastighed på over 5 m3/time (målt ved standardtemperatur (273 K (0 C)) og tryk (101,3 kPa) samt indkapslinger (pumpehuse), præfabrikerede indkapslingsforinger, skovlhjul, rotorer eller jetpumpedyser til brug i sådanne pumper, hvor alle overflader, der kommer i direkte berøring med de behandlede kemikalier, er fremstillet af et af følgende materialer: 1 Rustfrit stål 2. Aluminiumlegeringer. |

A.6 Følere og lasere

Nr. | Beskrivelse | Nr. i bilag I til forordning (EF) nr. 1183/2007 |

II.A6.002 | Infrarødt optisk udstyr med en bølgelængde mellem 9 μm og 17 μm og komponenter hertil, herunder komponenter af cadmiumtellurid (CdTe). Note: Kontrollerer ikke kameraer og komponenter defineret under 6A003. | 6A003 |

II.A6.005 | Halvleder-"lasere" og komponenter hertil, herunder: a. Individuelle halvleder-"lasere" med en udgangseffekt på over 200 mW pr. stk., i et antal på over 100 b. Stakkede grupper af halvleder-"lasere" med en udgangseffekt på over 20 W. Noter: 1. Halvleder-"lasere" kaldes normalt "laser"-dioder 2. Kontrollerer ikke "lasere" defineret under 0B001.g.5, 0B001.h.6 og 6A005.b 3. Kontrollerer ikke "laser"-dioder med en bølgelængde i området 1 200 nm-2 000 nm. | 6A005.b |

II.A6.007 | "Afstemmelige" halvleder-"lasere" og specielt konstruerede komponenter hertil, herunder: a. Titan-safir-lasere b. Alexandrit-lasere. Note: Kontrollerer ikke titan-safir-lasere og alexandrit-lasere defineret under 0B001.g.5, 0B001.h.6 og 6A005.c.1. | 6A005.c.1 |

II.A6.009 | Komponenter til optoakustik, herunder: a. Billedrør og halvlederudstyr til billeddannelse med en repetitionsfrekvens lig med eller over 1kHz b. Repetitionsfrekvensudstyr c. Pockels-celler. | 6A203.b.4.c |

A.7 Styring af fly og skibe

Nr. | Beskrivelse | Nr. i bilag I til forordning (EF) nr. 1183/2007 |

II.A7.001 | Inertisystemer samt specielt konstruerede komponenter hertil: I. Inertinavigationssystemer, som er godkendt af de nationale myndigheder i en stat, der deltager i Wassenaar-arrangementet, til brug i "civile fly", og specielt konstruerede komponenter hertil:" a. Inertinavigationssystemer (INS) (kardanophængt eller fast monteret) og inertiudstyr, konstrueret til "fly", køretøjer, skibe (overfladeskibe eller undervandsfartøjer) eller, "rumfartøjer", til flyvestilling, føring eller styring med en eller flere af følgende egenskaber samt specielt konstruerede komponenter hertil: 1. Navigationsfejl (fri inerti) efter normal indstilling på 0,8 sømil i timen (nm/hr) "Circular Error Probable" (CEP) eller mindre (bedre) eller 2. Specificeret til drift ved lineære accelerationsniveauer over 10 g | 7A003, 7A103 |

b. Hybridinertinavigationssystemer med indbygget(de) globalt(e) satellitnavigations-system(er) (GNSS) eller med "databaseret(de) referencenavigationssystem(er)" ("DBRN") til flyvestilling, føring eller styring, efter normal indstilling, med en INS-navigations-positionsnøjagtighed, efter tab af GNSS eller "DBRN" i en periode på indtil fire minutter, på mindre (bedre) end 10 meter 'Circular Error Probable' (CEP) c. Inertiudstyr til angivelse af azimut, kurs eller nord med en eller flere af følgende egenskaber samt specielt konstruerede komponenter hertil: 1. Konstrueret til at kunne angive azimut, kurs eller nord med en præcision på 6 bueminutter rms eller mindre (dvs. bedre) ved 45 graders bredde eller 2. Konstrueret til en stødpåvirkning uden for drift på mindst 900 g i mindst 1 millisekund. |

Note: Parametrene i I.a og I.b finder anvendelse under følgende forhold: 1. Vilkårligt vibrationsinput på i alt 7,7 g rms den første halve time og en samlet afprøvningstid på halvanden time for hver af de tre perpendikulære akser, idet følgende betingelser skal være opfyldt for den vilkårlige vibration: a. Den skal have en kraftspektertæthed (power spectral density/PSD) med en konstant værdi på 0,04 g2/Hz over frekvensintervallet 15-1 000 Hz og b. PSD skal dæmpes frekvensafhængigt fra 0,04 g2/Hz til 0,01 g2/Hz over frekvensintervallet 1 000-2 000 Hz; 2. Rulnings- og giringsudsving på mindst 2,62 radian/sek (150 grader/sek.) eller 3. De til punkt 1 og 2 svarende bestemmelser i nationale standarder. Tekniske noter: 1. I.b. henviser til systemer, hvor INS og andre uafhængige navigationshjælpemidler er integreret i én enhed (indbygget) for at opnå bedre ydeevne. |

2. "Circular Error Probable" (CEP) — Ved cirkulær normal distribution, radius af en cirkel, som indeholder 50 % af de enkelte målinger, der er foretaget, eller radius af en cirkel, inden for hvilken der er 50 % sandsynlighed for, at de befinder sig. II. Teodolitsystemer med inertiudstyr, der er specielt konstrueret til civil opmåling og konstrueret til at kunne angive azimut, kurs eller nord med en præcision på 6 bueminutter rms eller mindre (dvs. bedre) ved 45 graders bredde, og specielt konstruerede komponenter hertil. III. Inertiudstyr eller andet udstyr indeholdende accelerometre, som er opført under 7A001 eller 7A101, forudsat at accelerometrene er specielt konstrueret og udviklet som MWD-følere (Measurement While Drilling) til brug ved servicering i borehuller. |

II.B. Teknologi

Nr. | Beskrivelse | Nr. i bilag I til forordning (EF) nr. 1183/2007 |

II.B.001 | Teknologi til udvikling, fremstilling og brug af produkter under del A. |

BILAG III

"BILAG III

Websteder med oplysninger om de kompetente myndigheder, der er nævnt i artikel 3, stk. 4 og 5, artikel 4a, artikel 5, stk. 3, samt artikel 6, 8, 9, artikel 10, stk. 1 og 2, artikel 11a og 11b, artikel 13, stk. 1, og artikel 17 og adresse for underretninger til Europa-Kommissionen

BELGIEN

http://www.diplomatie.be/eusanctions

BULGARIEN

http://www.mfa.government.bg

TJEKKIET

http://www.mfcr.cz/mezinarodnisankce

DANMARK

http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/

TYSKLAND

http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html

ESTLAND

http://www.vm.ee/est/kat_622/

GRÆKENLAND

http://www.ypex.gov.gr/www.mfa.gr/en-US/Policy/Multilateral+Diplomacy/International+Sanctions/

SPANIEN

http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx

FRANKRIG

http://www.diplomatie.gouv.fr/autorites-sanctions/

IRLAND

www.dfa.ie/un_eu_restrictive_measures_ireland/competent_authorities

ITALIEN

http://www.esteri.it/UE/deroghe.html

CYPERN

http://www.mfa.gov.cy/sanctions

LETLAND

http://www.mfa.gov.lv/en/security/4539

LITAUEN

http://www.urm.lt

LUXEMBOURG

http://www.mae.lu/sanctions

UNGARN

http://www.kulugyminiszterium.hu/kum/hu/bal/Kulpolitikank/nemzetkozi_szankciok/

MALTA

http://www.doi.gov.mt/EN/bodies/boards/sanctions_monitoring.asp

NEDERLANDENE

http://www.minbuza.nl/sancties

ØSTRIG

http://www.bmeia.gv.at/view.php3?f_id=12750&LNG=en&version=

POLEN

http://www.msz.gov.pl

PORTUGAL

http://www.min-nestrangeiros.pt

RUMÆNIEN

http://www.mae.ro/index.php?unde=doc&id=32311&idlnk=1&cat=3

SLOVENIEN

http://www.mzz.gov.si/si/zunanja_politika/mednarodna_varnost/omejevalni_ukrepi/

SLOVAKIET

http://www.foreign.gov.sk

FINLAND

http://formin.finland.fi/kvyhteistyo/pakotteet

SVERIGE

http://www.ud.se/sanktioner

DET FORENEDE KONGERIGE

www.fco.gov.uk/competentauthorities

Meddelelser til Europa-Kommissionen sendes til følgende adresse:

Europa-Kommissionen

Generaldirektoratet for Eksterne Forbindelser

Direktorat A. Kriseplatform og politikkoordinering inden for FUSP

Kontor A2 - Kriseberedskab og Fredsopbygning

CHAR 12/106

B-1049 Bruxelles (Belgien)

E-mail: relex-sanctions@ec.europa.eu

Tlf. +32-2 295 55 85

Fax (32-2) 299 08 73"

BILAG IV

"BILAG VI

Liste over de finans ieringsinstitutter, der er omhandlet i artikel 11a, stk. 2

[1] EUT L … af … 2008, s. ...

[2] EUT L 103 af 20.4.2007, s. 1. Senest ændret ved Rådets afgørelse 2008/475/EF (EUT L 163 af 24.6.2008, s. 29).

[3] EUT L 117 af 4.5.2005, s. 13.

[4] EUT L 360 af 19.12.2006, s. 64.